
REPUBLIKA HRVATSKA
MEĐIMURSKA ŽUPANIJA
DJEČJI VRTIĆ „MAGNOLIJA" 
PRIBISLAVEC
UPRAVNO VIJEĆE

Na temelju članka 35. stavka 1. podstavka 4. Zakona o predškolskom odgoju i obrazovanju („Narodne novine“ br. 10/97, 107/07, 94/13, 98/19, 57/22 i 101/23) i članka 49. Statuta Dječjeg vrtića „Magnolija" (KLASA: 601-01/26-01/05, UR.BROJ: 2109-26-06-26-06 od 16. travnja 2026. godine), a uz prethodno dobivenu suglasnost Općinskog vijeća Općine Pribislavec od dana 14. kolovoza 2026. godine (KLASA: 024-01/26-01/06, URBROJ: 2109-26-01-26-15), Upravno vijeće Dječjeg vrtića „Magnolija" je na svojoj 5. sjednici održanoj 17. kolovoza 2026. godine donijelo


PRAVILNIK 
o upisu djece i ostvarivanju prava i obveza
korisnika usluga u Dječjem vrtiću „Magnolija“



Ovim Pravilnikom o upisu djece i ostvarivanju prava i obveza korisnika usluga u Dječjem vrtiću „Magnolija“ (u daljnjem tekstu: Pravilnik) uređuje se postupak upisa djece u Dječji vrtić „Magnolija“ (u daljnjem tekstu: Vrtić), način organiziranja i ostvarivanja programa ranog i predškolskog odgoja, obrazovanja, zdravstvene zaštite, prehrane i socijalne skrbi djece rane i predškolske dobi te prava i obveze roditelja, odnosno skrbnika djece – korisnika usluga Vrtića (u daljnjem tekstu: roditelji). 

U cijelom tekstu Pravilnika izrazi koji se koriste za fizičke osobe u muškom rodu su neutralni i odnose se na osobe muškog i ženskog spola. 




Djelatnost Vrtića je rani i predškolski odgoj i obrazovanje te skrb o djeci rane i predškolske dobi od navršenih 6 mjeseci života do polaska u osnovnu školu. Djelatnost se ostvaruje kroz određene programe za dijete. 
U okviru djelatnosti iz stavka 1. ovog članka Vrtić ostvaruje:
· redovite programe njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi koji su prilagođeni potrebama djece kao i njihovim mogućnostima i sposobnostima (cjelodnevni 10-satni program),
· program predškole,
· programe za djecu rane i predškolske dobi s teškoćama u razvoju,
· druge odgojno-obrazovne programe uz suglasnost nadležnog Ministarstva, ovisno o potrebama i interesima djece i roditelja.

Program predškole integriran je u redoviti program odgoja i obrazovanja Vrtića. 
Dijete koje je obveznik predškole i već pohađa Vrtić, upisuje program predškole u istom Vrtiću, sukladno Zakonu o predškolskom odgoju i pratećim zakonskim odredbama.  

Pedagoška godina započinje 1. rujna tekuće godine i završava 31. kolovoza sljedeće godine. 
Tjedno radno vrijeme Vrtića raspoređuje se prema potrebama ostvarivanja djelatnosti ranog i predškolskog odgoja i obrazovanja te zadovoljavanja potreba djece i njihovih roditelja, građana i drugih pravnih osoba, u pravilu pet radnih dana u tjednu od ponedjeljka do petka, osim za vrijeme državnih blagdana, praznika i neradnih dana.

Upis djece u programe Vrtića provodi se prema Planu upisa u programe Dječjeg vrtića „Magnolija" što ga za svaku pedagošku godinu donosi Upravno vijeće Vrtića.

Vrtić je dužan, sukladno svom kapacitetu, osigurati prednost pri upisu za djecu s prebivalištem na području Općine Pribislavec na način utvrđen Zakonom, odlukom Osnivača i ovim Pravilnikom. 
U slučaju slobodnih kapaciteta u Vrtić se mogu upisivati i djeca s područja drugih jedinica lokalne samouprave prema redoslijedu iz članka 7. ovog Pravilnika, a pod uvjetom da jedinica lokalne samouprave u kojoj dijete ima prebivalište sufinancira program te se na to obveže izdavanjem zaključka / suglasnosti nadležnog tijela, a u protivnom je roditelj dužan snositi punu ekonomsku cijenu programa Vrtića.



Ukoliko se sva prijavljena djece ne mogu upisati, za polaznike koji se prvi puta upisuju u Vrtić primjenjivat će se metoda bodovanja kojom se za svaku utvrđenu prednost ostvaruje određeni broj bodova, uz prilaganje odgovarajuće dokumentacije kojom se pojedina prednost dokazuje (sukladno članku 20. stavak 3. i 4. Zakona o predškolskom odgoju i obrazovanju):

	kriterij
	broj bodova

	djeca samohranih roditelja
	1

	djeca iz obitelji s troje i više djece
	1

	djeca koja su ostvarila pravo na socijalnu uslugu smještaja u udomiteljskoj obitelji
	1

	djeca roditelja koji primaju doplatak za djecu ili zajamčenu minimalnu naknadu
	1

	djeca jednoroditeljskih obitelji
	2

	djeca osoba s invaliditetom upisanih u Hrvatski registar osoba s invaliditetom
	4

	djeca roditelja invalida Domovinskog rata
	5

	djeca koja imaju prebivalište ili boravište na području Općine Pribislavec
	5

	djeca oba zaposlena roditelja
	10


Ukoliko Vrtić bude u mogućnosti upisati svu prijavljenu djecu, neće se primjenjivati metode bodovanja za ostvarivanje prava prednosti pri upisu.
Djeca s teškoćama u razvoju i kroničnim bolestima ne podliježu sustavu bodovanja već se upisuju sukladno mišljenju stručnog povjerenstva kojeg čine ravnatelj, stručni suradnik i zdravstveni voditelj. 
U slučaju da više kandidata ostvaruje pravo prioriteta po stavku 2. ovoga članka, pravo prioriteta utvrđuje se prema daljnjim osnovama i redoslijedu: 
· vrijeme čekanja na listi za upis u Vrtić po oglasima iz prethodnih godina, 
· roditelji koji već u primarnom programu Vrtića imaju dijete, 
· zdravstveno stanje u obitelji (invaliditet, teže bolesti članova obitelji),
· status podstanara, stan u nužnom smještaju, 
· socijalni status obitelji. 
Roditelji su dužni prilikom upisa djeteta dostaviti podatke, odnosno isprave o ispunjavanju kriterija radi ostvarivanja prednosti pri upisu.

Djeca koja imaju prebivalište ili boravište na području Općine Pribislavec ostvaruju pravo na 5 bodova. Za ostvarivanje ove prednosti potrebno je dostaviti potvrdu o mjestu prebivališta djeteta.

Djeca oba zaposlena roditelja ostvaruju pravo na 10 bodova. Za ostvarivanje ove prednosti potrebno je dostaviti potvrdu / elektronički zapis roditelja s podacima evidentiranim u matičnoj evidenciji HZMO-a (ne starije od 8 dana od dana podnošenja prijave) ili za roditelje zaposlene u inozemstvu: ugovor ili potvrda kojom se dokazuje postojanja ugovora o radu, odnosno činjenica mirovinskog osiguranja temeljenog na radu.
 
Djeca samohranih roditelja ostvaruju pravo na 1 bod. Za ostvarivanje ove prednosti potrebno je dostaviti dokaz o statusu samohranog roditelja: smrtni list za preminulog roditelja ili potvrdu o nestanku drugog roditelja ili rješenje Hrvatskog zavoda za socijalni rad o privremenom uzdržavanju djeteta i pravomoćna presuda o razvodu braka ili drugo uvjerenje nadležnog tijela kojim se dokazuje da roditelj sam skrbi i uzdržava dijete.

Djeca jednoroditeljskih obitelji ostvaruju pravo na 2 boda. Za ostvarivanje ove prednosti potrebno je dostaviti dokaz o statusu jednoroditeljske obitelji: 
· odluku o roditeljskoj skrbi, uvjerenje Hrvatskog zavoda za socijalni rad o jednoroditeljskoj obitelji, presudu o razvodu braka ili drugi dokaz da drugi roditelj ne živi u zajedničkom kućanstvu.

Djeca osoba s invaliditetom upisanih u Hrvatski registar osoba s invaliditetom ostvaruju pravo na 4 boda. Za ostvarivanje ove prednosti potrebno je dostaviti dokaz o upisu u Hrvatski registar osoba s invaliditetom.

Djeca roditelja invalida Domovinskog rata ostvaruju pravo na 5 bodova. Za ostvarivanje ove prednosti potrebno je dostaviti rješenje roditelja o statusu invalida.

Djeca roditelja koji primaju doplatak za djecu ili roditelja korisnika zajamčene minimalne naknade ostvaruju pravo na 1 bod. Za ostvarivanje ove prednosti potrebno je dostaviti rješenje ili potvrdu / elektronički zapis HZMO-a o pravu na doplatak u tekućoj godini ukoliko roditelj prima doplatak za djecu te rješenje ili potvrdu o priznavanju prava roditelju na zajamčenu minimalnu naknadu za tekuću kalendarsku godinu ukoliko je roditelj korisnik zajamčene minimalne naknade. 

Djeca iz obitelji s troje ili više djece ostvaruju pravo na 1 bod. Za ostvarivanje ove prednosti potrebno je dostaviti rodne listove ili izvatke iz matice rođenih za svu djecu u obitelji. 

Djeca koja su ostvarila pravo na socijalnu uslugu smještaja u udomiteljskim obiteljima ostvaruju 1 bod. Za ostvarivanje ove prednosti potrebno je dostaviti presliku rešenja Hrvatskog zavoda za socijalni rad o priznavanju prava na uslugu smještaja kod udomitelja.

Djeca s teškoćama u razvoju i kroničnim bolestima ne podliježu sustavu bodovanja. Za ostvarivanje ove prednosti potrebno je dostaviti nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti u skladu s listom oštećenja funkcionalnih sposobnosti sukladno propisu kojim se ureduje metodologija vještačenja. U odgojno-obrazovne skupine s redovitim programom uključuju se djeca s teškoćama u razvoju na temelju mišljenja stručnog povjerenstva (osnovanog po propisima iz područja socijalne skrbi), mišljenja stručnih suradnika (pedagoga, psihologa, stručnjaka edukacijsko-rehabilitacijskog profila), više medicinske sestre i ravnatelja Vrtića kao i odgovarajućih medicinskih i drugih nalaza, mišljenja i rješenja nadležnih tijela, ustanova i vještaka, i to:
· djeca s lakšim teškoćama koja s obzirom na vrstu i stupanj teškoće, uz osiguranje potrebnih specifičnih uvjeta mogu svladati osnove programa s ostalom djecom u skupini, a uz osnovnu teškoću nemaju dodatne teškoće, osim lakših poremećaja glasovno-govorne komunikacije;
· djeca s težim teškoćama uz osiguranje potrebnih specifičnih uvjeta.
Ako stručni tim Vrtića na temelju dokumentacije o specifičnim razvojnim i/ili zdravstvenim potrebama djeteta i inicijalnog razgovora s roditeljima, odnosno skrbnicima djece uz nazočnost  djeteta ocijeni da se te potrebe ne mogu zadovoljiti u sklopu redovitog programa, povjerenstvo za upis djece odlučit će sukladno mogućnostima osiguravanja odgovarajućih uvjeta i važećim propisima, vodeći računa o najboljem interesu djeteta za upis djeteta u redoviti program i eventualno predložiti drugi odgovarajući program koji Vrtić može ponuditi.

Vrtić svake pedagoške godine objavljuje Javni poziv za upis djece radi ostvarivanja redovitog programa ranog i predškolskog odgoja i obrazovanja. Javni poziv se raspisuje u pravilu u mjesecu svibnju tekuće godine i oglašava se javnom objavom na mrežnoj stranici Vrtića, Općine Pribislavec i oglasnoj ploči Vrtića. 
Zahtjev za upis u redoviti program roditelji / skrbnici djeteta podnose u periodu kada traju upisi, neposredno nakon raspisivanja Javnog poziva o upisu djece. Zahtjev za upis podnosi se na posebnom obrascu koji se preuzima u Vrtiću ili na mrežnim stranicama. Uz zahtjev za upis potrebno je priložiti upisnu dokumentaciju navedenu na zahtjevu. 
U upisnom roku neće se razmatrati upisna dokumentacija djece koja ne ispunjavaju dobni uvjet za upis u jaslice / vrtić. Zahtjevi koji nemaju kompletnu dokumentaciju neće se razmatrati. 
Uz Zahtjev za upis djeteta roditelj/skrbnik djeteta prilaže: 
1. RODNI LIST DJETETA ILI IZVADAK IZ MATICE ROĐENIH (ne starije od 30 dana od dana podnošenja Zahtjeva), 
2. UVJERENJE O MJESTU PREBIVALISTA DJETETA I RODITELJA / SKRBNIKA (ne starije od 30 dana od dana podnošenja Zahtjeva - uvjerenje Policijske postaje prema mjestu prebivališta), 
3. PRESLIKE OSOBNIH ISKAZNICA RODITELJA / SKRBNIKA DJETETA, 
4. LIJEČNIČKO UVJERENJE DJETETA / POTVRDA O OBAVLJENOM SISTEMATSKOM ZDRAVSTVENOM PREGLEDU (potvrda da je dijete procijepljeno, zdravo i može polaziti vrtić; ne starije od 30 dana od dana podnošenja Zahtjeva), 
5. PRESLIKA KNJIŽICE CIJEPLJENJA, 
6. ZA „VANJSKE“ GRADOVE ILI OPĆINE PRILOŽITI UGOVOR ILI POTVRDU O SUFINANCIRANJU.

Postupak upisa djece u redoviti program Vrtića provodi Povjerenstvo za upis djece (u daljnjem tekstu: Povjerenstvo). Povjerenstvo za upis djece sastavljeno je od tri člana:
· ravnatelj 
· član stručnog povjerenstva – stručni suradnik ─ pedagog 
· predsjednik stručnog povjerenstva – zdravstveni voditelj 
Povjerenstvo se imenuje na četiri (4) godine.

Povjerenstvo radi na sjednicama koje saziva predsjednik. Sjednica se može održati ako je nazočna većina članova Povjerenstva. 
Povjerenstvo donosi odluke većinom glasova ukupnog broja članova Povjerenstva.
Povjerenstvo odlučuje o zahtjevima za upis djece u odgojno-obrazovni program na temelju rezultata cjelovitog uvida o razvoju i potrebama svakog djeteta, analize dostavljene dokumentacije te uz mogućnost konzultacije s vanjskim stručnjacima radi pribavljanja mišljenja i podataka bitnih za odlučivanje. 
O radu Povjerenstva vodi se zapisnik, a rad Povjerenstva nadzire ravnatelj Vrtića.

Nakon cjelovitog uvida i analize upisne dokumentacije, Povjerenstvo za upis dostavit će podatke Upravnom vijeću vrtića o provedenom upisu. Upravno vijeće vrtića donosi Odluku o upisu djece koja se objavljuje na oglasnoj ploči i mrežnoj stranici vrtića u roku od 30 dana od isteka roka za podnošenje zahtjeva za upis. 

Svi zahtjevi za upis u Vrtić, koji su u redovnom upisnom roku negativno riješeni, formiraju listu čekanja koja će se rješavati sukladno slobodnim mjestima u Vrtiću. Ukoliko u tekućoj pedagoškoj godini, a najdalje do raspisivanja upisa za novu pedagošku godinu, zahtjev s liste čekanja nije pozitivno riješen, potrebno je iznova zahtjev predati u propisanom roku za iduću pedagošku godinu. 
Svi zahtjevi predani izvan redovnog roka rješavaju se sukladno slobodnim mjestima u Vrtiću, odnosno upisuju se na formiranu listu čekanja. Bez obzira na datum predavanja zahtjeva, apsolutnu prednost za upis na upražnjeno mjesto u skupini imaju djeca s prebivalištem u Općini Pribislavec. 
Ukoliko roditelj pojedinog djeteta s liste čekanja, na poziv Vrtića za upis na upražnjeno mjesto u skupini, odbije upis, isto dijete više ne može biti na listi čekanja te je potrebno ponovno ispuniti zahtjev za upis u propisanom upisnom roku za sljedeću pedagošku godinu. 

Povjerenstvo do 30. lipnja tekuće godine donosi odluku o rezultatima upisa djece u Vrtić sa slijedećim podacima: 
· prihvaćeni zahtjevi za upis djece, 
· odbijeni zahtjevi za upis djece, 
· eventualni slobodni kapaciteti Vrtića nakon utvrđenih rezultata upisa. 
Odluka iz stavka 1. ovog članka objavljuje se javnom objavom na oglasnoj ploči Vrtića i mrežnoj stranici Vrtića. 
Rješenje o upisu djece donosi ravnatelj, a isto se donosi u roku 15 dana od okončanja postupka upisa djece. 

Roditelj ima pravo pismenog prigovora na odluku o rezultatima upisa u dijelu koji se odnosi na upis njegovog djeteta. 
Prigovor se podnosi Upravnom vijeću Vrtića u roku od 15 dana od dana javnog objavljivanja Odluke o rezultatima upisa.

Upravno vijeće Vrtića odlučuje o prigovoru rješenjem u roku 15 dana od isteka roka za prigovor. Upravno vijeće Vrtića po prigovoru može:
· odbaciti prigovor kao nepravodoban ili izjavljen od neovlaštene osobe,
· odbiti prigovor kao neosnovan i potvrditi odluku Povjerenstva, 
· usvojiti prigovor i ukinuti odluku Povjerenstva te samo donijeti odluku o upisu djeteta, 
· vratiti Povjerenstvu na ponovno odlučivanje.
 Odluka Upravnog vijeća Vrtića je konačna. Rješenje se dostavlja podnositelju prigovora.

Roditelj je dužan sklopiti ugovor o ostvarivanju programa s Vrtićem najkasnije prvi dan boravka djeteta u Vrtiću.
Ugovor iz stavka 1. ovog članka potpisuju oba roditelja, osim u slučaju kada jedan roditelj ostvaruje roditeljsku skrb. 

Upisana djeca počinju ostvarivati program od 1. rujna pedagoške godine ili tijekom godine kada se dijete uključuje u program rada Vrtića. 

Djeca koja nisu primljena u Vrtić vode se na listi prednosti (čekanja) te se upisuju tijekom pedagoške godine ukoliko se oslobode mjesta u odgojno-obrazovnim skupinama. Ukoliko nema djece na listi prednosti ili se roditelj ne odazove na obavijest Vrtića o slobodnom mjestu za upis, u Vrtić se mogu tijekom pedagoške godine upisati i djeca čiji roditelji nisu sudjelovali u postupku za upis djece u Vrtić. 

Primljena djeca raspoređuju se po odgojno-obrazovnim skupinama. O tome Odluku na prijedlog ravnatelja Vrtića donosi Odgojiteljsko vijeće Vrtića najkasnije do 31. kolovoza tekuće godine.

Nakon provedenog postupka za prijem djece u Vrtić, ravnatelj Vrtića podnosi izvješće Osnivaču. 

Prilikom prvog dolaska djeteta u Vrtić roditelj je dužan dostaviti uvjerenje nadležnog liječnika o obavljenom sistematskom zdravstvenom pregledu djeteta ne starije od 30 dana. U suprotnome će se smatrati da je roditelj / skrbnik djeteta odustao od upisa. 
Prilikom prvog dovođenja djeteta u Vrtić, uz uvjerenje o obavljenom sistematskom pregledu djeteta, roditelj je obvezan donijeti i odgovarajuće stvari ovisno o dobi djeteta: pelene, papuče, pidžamu i sl. (prema dogovoru s odgojiteljem).
Daljnje upute roditelj / skrbnik djeteta će dobiti neposredno od odgojitelja odgojno-obrazovne skupine u koju je dijete primljeno.

Roditelj ima pravo: 
· prije početka ostvarivanja programa biti upoznat s programom za dijete i uvjetima pod kojima se on ostvaruje te s tim u vezi pravima i obvezama korisnika usluga,
· putem individualnih sastanaka i roditeljskih sastanaka biti redovito izvještavan o razvoju i napredovanju djeteta te biti uključen u različite oblike suradnje roditelja i Vrtića, 
· podnositi zahtjeve nadležnim tijelima Vrtića radi ostvarivanja i zaštite pojedinačnih prava i potreba djeteta,
· sudjelovati u planiranju, realizaciji i vrednovanju odgojno-obrazovnog programa za dijete,
· sudjelovati u upravljanju Vrtićem na način utvrđen zakonom i Statutom Vrtića.
· birati i biti biran za predstavnika roditelja u Upravnom vijeću Vrtića.

Roditelj je dužan: 
· dostaviti dodatnu zdravstvenu dokumentaciju nadležnog liječnika pri uključivanju djeteta u program Vrtića u slučaju promjena zdravlja djeteta nastalih nakon sistematskog zdravstvenog pregleda, 
· predočiti potpunu dokumentaciju i informaciju o karakteristikama i potrebama djeteta koje su bitne za odabir primjerenog programa kao i njegovu sigurnost i zdravlje tijekom ostvarivanja programa, 
· pravovremeno izvještavati Vrtić o promjenama razvojnog i zdravstvenog statusa djeteta i surađivati s Vrtićem u postupcima izmjene programa, 
· za slučaj značajnih promjena zdravstvenog stanja ili razvojnog statusa djeteta koje tijekom ostvarivanja programa uoči stručni tim Vrtića, obaviti potrebne pretrage i pribaviti mišljenja stručnih službi te sudjelovati u programu pedagoške opservacije djeteta i utvrđivanju novog prilagođenog, individualiziranog programa, ako je to u interesu zadovoljavanja razvojnih potreba i sigurnosti djeteta odnosno sigurnosti i ostvarivanja odgojno-obrazovnog programa za drugu djecu, 
· osobno dovoditi i odvoditi dijete iz odgojno-obrazovne skupine ili pismeno izvijestiti odgojitelja o punoljetnoj osobi koju je za to ovlastio, 
· izvijestiti odgojitelja odgojno-obrazovne skupine u roku od 2 dana o razlozima izostanaka djeteta, 
· ne dovoditi u Vrtić bolesno dijete, a nakon završenog liječenja dostaviti potvrdu nadležnog liječnika o obavljenom zdravstvenom pregledu iz koje je vidljivo da je dijete sposobno pohađati Vrtić, 
· dovoditi dijete u Vrtić uredno, čisto, primjereno odjeveno i njegovano te osigurati održavanje osobne higijene djeteta (čisto tijelo, kosa i nokti, čista odjeća te ostale higijenske potrebe), u skladu s dobi i razvojnim mogućnostima djeteta.
· nakon izbivanja djeteta iz Vrtića zbog drugih razloga u trajanju duljem od 60 dana dostaviti potvrdu nadležnog liječnika o obavljenom zdravstvenom pregledu iz koje je vidljivo da je dijete sposobno pohađati Vrtić, 
· odazvati se pozivima na roditeljske sastanke i druge oblike suradnje roditelja s Vrtićem u cilju praćenja razvoja i napredovanja djeteta, 
· najkasnije do 20.-og u mjesecu uplaćivati utvrđeni iznos sudjelovanja roditelja u cijeni programa, 
· dostaviti Vrtiću pisanu obavijest o ispisu djeteta iz Vrtića najkasnije 15 dana prije ispisa te dokazati podmirenje svih nastalih troškova programa do dana ispisa, 
· izvršavati druge obveze korisnika usluge utvrđene općim aktima Vrtića.

Vrtić je dužan: 
· ustrojiti rad s djecom u jasličkim i vrtićkim skupinama sukladno planu upisa,
· surađivati s obitelji djeteta u cilju praćenja i napredovanja djeteta, 
· osigurati redovito izvještavanje korisnika usluga i njihovo sudjelovanje u upravljanju Vrtićem sukladno zakonu i Statutu Vrtića, 
· omogućiti zaštitu pojedinačnih prava korisnika usluga podnošenjem Žalbe, odnosno zahtjeva Upravnom vijeću Vrtića,
· upozoriti korisnika usluga da Vrtić pridržava pravo preraspoređivanja djeteta iz jedne u drugu odgojno-obrazovnu skupinu zbog organizacije odgojno-obrazovnih skupina, DPS-a i drugih izvanrednih okolnosti za vrijeme posebnog organiziranja za blagdane, u uvjetima smanjenog broja djece u skupinama zbog bolovanja, za vrijeme godišnjih odmora u lipnju, srpnju i kolovozu te u drugim posebnim okolnostima, u skladu s pedagoškim načelima, 
· upozoriti korisnika usluga da Vrtić može, u slučaju značajnih promjena zdravstvenog stanja ili razvojnog statusa djeteta koje uoči stručni tim Vrtića, izmijeniti program i uvjete ostvarivanja  programa za dijete u smislu dnevnog i tjednog boravka djeteta u skupini, s tim da postupak promjene programa pokreće stručni tim Vrtića na temelju praćenja stanja i potreba djeteta te na temelju provedene pedagoške opservacije, u interesu razvojnih potreba djeteta, njegove sigurnosti te sigurnosti i ostvarivanja odgojno-obrazovnog programa za drugu djecu, 
· upozoriti korisnika usluga da će Vrtić otkazati ostvarivanje programa za dijete u slučaju značajnih promjena u razvojnom statusu djeteta, ako ni novi prilagođeni individualizirani program ne zadovoljava razvojnim potrebama djeteta i ne može mu se omogućiti potrebna psihofizička potpora stručnjaka, 
· u slučaju promjene ili otkazivanja ostvarivanja programa usmjeriti korisnika usluga na daljnje postupanje i institucije koje će primjereno zadovoljiti potrebe djeteta, 
· upozoriti korisnika usluga da Vrtić može otkazati ostvarivanje programa djetetu ako korisnik ne plati dospjele obveze u roku od 30 dana od dana uručenja pisane opomene ili ako korisnik na drugi način prekrši obveze utvrđene ugovorom ili općim aktom Vrtića.

Ukoliko se iz objektivnih pedagoških i organizacijskih razloga ukaže potreba za premještajem djece u drugu odgojno-obrazovnu skupinu tijekom pedagoške godine kao i u posebnim uvjetima rada i izvanrednim okolnostima, o tome odluku donosi ravnatelj Vrtića. 
U slučaju iz stavka 1. ovog članka potrebno je voditi računa o postojećem broju djece u odgojno-obrazovnim skupinama kako bi on najviše odgovarao odredbama DPS-a. 



Vrtić će ispisati dijete: 
· ako roditelj podnese zahtjev za ispis iz redovitog programa s tim da zahtjev mora biti podnesen najmanje 15 dana prije namjeravanog prekida korištenja usluga, 
· ako nije podmirena obaveza plaćanja 30 dana nakon uručenja opomene Vrtić može donijeti odluku o ispisu djeteta iz Vrtića, a Vrtić će pokrenuti ovršni postupak radi naplate potraživanja, 
· ako se utvrdi da su roditelji prilikom upisa zatajili bolest, zdravstvene ili druge poteškoće djeteta, 
· ako se po programu opservacije utvrdi nemogućnost osiguranja potrebnih specifičnih uvjeta za dijete u Vrtiću i/ili ako individualizirani program ne omogućava razvoj specifičnih potreba djeteta. 

Ovaj Pravilnik stupa na snagu osmoga dana od dana objave na oglasnoj ploči i mrežnoj stranici Dječjeg vrtića „Magnolija“.

